प्राचीन सभ्यता की खोज में भिंड में करेंगे खुदाई
भिंड का प्राचीन सभ्यता से काफी करीबी नाता रहा है। यहां पांडवकालीन, मौर्य कालीन साथ ही पाषांंडकालीन सभ्यता का इतिहास बिखरा पड़ा है। जरूरी है उसे खोज निकालने की। राज्य पुरातत्व संचालनालय द्वारा शीघ्र ही यहां खुदाई की योजना बनाई जा रही है। यह बात ग्वालियर के उपसंचालक पुरातत्व डीके पांडेय ने भिंड जिले का पुरातत्व इतिहास विषय पर आयोजित संगोष्ठी में कही। संगोष्ठी में कलेक्टर इलैया राजा, पुलिस अधीक्षक नवनीत भसीन भी मौजूद थे।
श्री माथुर ने कहा कि भिंड के कोषण में खुदाई के दौरान 8 एवं 9 वी सदी की प्रतिमाएं मिलीं थीं। उन्होंने कहा कि यहां कई प्रकार की प्रतिमाएं, प्रस्तर तथा अन्य आकृतियां मिलने यह तो साफ है कि भिंड में पुरा संपदा बिखरी पड़ी है। इसीलिए राज्य संचालनालय ने एक बार फिर खुदाई की योजना बनाई जा रही है। संगोष्ठी में कलेक्टर इलैया राजा ने कहा कि भिंड के म्यूजियम में एक हजार साल पुरानी प्रतिमाओं को संरक्षित करने के प्रयास किए गए हैं। उन्होंने कहा कि ग्रामीण अंचल में बिखरी पुरा संपदा को संकलित करने के प्रयासों में प्रशासन पूरी मदद के लिए तैयार है।
भ्रमण के दौरान मिलेगा पुलिस बल
पुलिस अधीक्षक श्री भसीन ने कहा कि अगर भिंड की छात्राएं यहां के पुरातात्विक स्थलों को देखने के लिए जाना चाहती हैं तो उन्हें पुलिस बल मुहैया कराया जाएगा। उन्होंने कहा कि पुरातत्व की जानकारी के लिए आयोजित संगोष्ठी एक सार्थक पहल है। गर्ल्स कॉलेज के प्राचार्य डॉ.सुधीर दीक्षित ने कहा कि भिंड के इतिहास से सभी लोग सामान्यत: परिचित नहीं होंगे। यहां पांडवकालीन इतिहास भी छिपा हुआ है। पृथ्वीराज चौहान द्वारा निर्मित कराया गया वन खंडेश्वर महादेव मंदिर और गौरी सरोवर काफी विख्यात है।
म्यूजियम का फीता काटकर उसका शुभारंभ किया
इस मौके पर नगर पालिका अध्यक्ष कलावती मिहोलिया ने नवश्रंगारित म्यूजियम का फीता काटकर उसका शुभारंभ किया। कार्यक्रम में उप संचालक पुरातत्व शोभाराम वर्मा, जिला पुरातत्व अधिकारी बीरेन्द्र पांडेय, ओरछा के संग्रहालय अध्यक्ष एसपी मिश्रा, पुरातत्व अधिकारी नरेश कुमार पाठक सहित काफी संख्या में छात्र-छात्राएं मौजूद थीं।
भिंड जिले का इतिहास एंव पुरातत्व संगोष्ठी में मौजूद गणमान्य नागरिक।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva